কেন্দ্রীয় মন্ত্রীর চোখে জল। ফুঁপিয়ে ফুঁপিয়ে কাঁদছেন স্মৃতি ইরানি। ‘সাস ভি কভি বহু থি’ খ্যাত অভিনেত্রী এখন ভারতীয় রাজনীতির অন্যতম কুশীলব। তাঁর বক্তৃতায় ঝড় ওঠে জনসভায়, সংসদে। সেই স্মৃতি ইরানির একটি ভিডিও ভাইরাল হয়েছে সোশ্যাল মিডিয়ায়।
এই ভিডিওটিতে দেখা যাচ্ছে, ৩৫ বছর আগে স্মৃতি নিজের বাবা-মায়ের সঙ্গে যে বাড়িতে থাকতেন সেই বাড়িতে গিয়েছেন। সেই ভিডিওটি স্মৃতি নিজেই সোশ্যাল মিডিয়ায় শেয়ার করেছেন।

HOME pic.twitter.com/C90qW4TO3F
— Smriti Z Irani (@smritiirani) September 14, 2018

আসলে তাঁর বাড়িটি আর সেরকম নেই। গুরুগ্রামের সেই বাড়িটির অবস্থা দেখেই কেঁদে ফেলেন তিনি। স্মৃতি বলছেন, ‘‘বাড়ির জায়গায় তো কী না কী হয়ে গিয়েছে!’’ বাড়িটির কোন কোনায় কী ছিল সেকথা মনে পড়তেই তিনি ফুঁপিয়ে কেঁদে ওঠেন। 

এই বিষয়ে অন্যান্য খবর

এবার সেই মহিলা নেত্রী মোদীকে চুড়ি পাঠাবেন কি, উঠল প্রশ্ন
মহিলা মুখ্যমন্ত্রীর কাছে ‘মহিলা’ ইস্যুতে প্রশ্ন স্মৃতি ইরানির, কী জবাব দেবেন মমতা!


তখনকার প্রতিবেশীদের সঙ্গেও স্মৃতির দেখা হয়ে যায়। পুরনো কথার মধ্যেই তিনি পৌঁছে যান সেই পাড়ার একটি দোকানে। সেখানে গিয়ে তিনি দোকানদারকে বলেন, ‘‘এখানে ১৩০ টাকা দামের একটি পুতুল থাকত। এখন আমার কাছে ১৩০ টাকা আছে। আমাকে দিন সেই পুতুলটি।’’ আসলে তখন স্মৃতির কাছে এই ‘দামি পুতুলটি’ কেনার টাকা ছিল না। তাই দোকানদারের সঙ্গে তিনি মজা করেন।
এই ভিডিওটি আসলে একতা কাপুরের নতুন একটি ওয়েব শো ‘হোম’-এর। এই শো-তে সেলিব্রিটিরা নিজেদের প্রথম বাড়িতে যাবেন এবং সেই সময়ের স্মৃতি রোমান্থন করবেন।